**Rīgas maratons** jeb ***Rimi* Rīgas maratons** ir ikgadējs maratons, kas notiek Rīgā kopš 1991. gada. Šis ir vienīgais *World Athletics* ar Zelta kvalitātes zīmi novērtētais maratons Ziemeļeiropā. 2019. gadā sacensībās piedalījās 38 398 dalībnieki, no kuriem 4632 bija ārvalstu dalībnieki, pārstāvoši 82 pasaules valstis. Iespējams skriet ne tikai 42,195 kilometru garo maratona distanci, bet arī 21,095 kilometra garo pusmaratona, 10 kilometru, 5 kilometru, jūdzes un bērnu distances.

Trase sākas un beidzas 11. novembra krastmalā, ved ap Rīgas vēsturisko centru, Vecrīgu, Rīgas centru, Ķīpsalu un Pārdaugavu.

Kopš 2017. gada ikgadējais Latvijas Čempionāts maratonā noris Rīgas maratona trasēs.

Vēsture
-------

Pirmā Rīgas Starptautiskā maratona starts, 1991. gada 27. jūlijā, plkst.18.00, pie Brīvības pieminekļa
### Priekšvēsture

Pirmo reizi Latvijas sportisti maratona distancē startēja 1912. gada Stokholmas olimpiskajās spēles, bet pirmās maratona sacensības Latvijā norisinājās 15 gadus vēlāk Liepājā. Maratona skriešanas popularitāte turpināja augt 70. gados, ziedu laikos sasniedzot 80. gadu nogalē. Tautasdziesmas maratons (1988—1990), piemēram, atmodas laikā pulcēja jau vairākus tūkstošus skrējēju, no kuriem 250 — 300 finišēja 42 km distancē.

### Pirmie Rīgas maratoni

Pirmais Rīgas maratona starta šāviens pie Brīvības pieminekļa atskanēja 1991. gada 27. jūlijā — īsi pēc barikāžu laika, kad galvaspilsētu satricināja OMON šāvieni. Tad šis maratons tika dēvēts par Rīgas Starptautisko maratonu. Šī maratona dalībniekiem tika nodrošinātas gan grandiozas naudas balvas (1000 vācu markas pirmo vietu ieguvējiem), gan vimpelis un tiem laikiem eksotiskais auglis – banāns – finišā.

Trases mērīšana noritēja atbilstoši tā laika starptautiskajiem standartiem, izmantojot 50 m garu mērlenti un mietiņus. Pirmajā Rīgas maratonā startēja 735 dalībnieki, no kuriem trešdaļa bija vietējie skrējēji, ap 30 rietumvalstu pārstāvju, bet pārējie no PSRS.

Tomēr jau tuvākajos gados pēc veiksmīgā starta, Rīgas maratona dalībnieku skaits strauji saruka. Austrumu bloka skrējējus no dalības atturēja jaunais vīzu režīms, savukārt rietumniekiem ceļojums uz Latviju varēja šķist pārāk riskants. Nopietnas grūtības radīja hiperinflācija un atkārtota nacionālās valūtas maiņa. 1993. gadā par dalību maratonā varēja norēķināties trīs valūtās — vietējie varēja maksāt gan Latvijas rubļos, gan svaigi izdotajos latos, bet ārzemnieki — doičmarkās.

Organizatoriem trūka sponsoru un līdzekļu, lai iekļautos AIMS starptautiskajā maratonu kalendārā (tolaik tas izmaksātu 1000 USD gadā), kas ļautu piesaistīt rietumu maratonu tūristus. Šajā laikā arī vietējo skrējēju kļuva arvien mazāk, skriešanas kultūra un līdz ar to arī sponsoru interese pamazām samazinājās, zemāko punktu sasniedzot 1999. gadā, kad 42 km distancē finišēja vien 53 Latvijas skrējēji.

Lai kuplinātu dalībnieku skaitu, Rīgas maratonu pārcēla uz pavasari, piesaistot skolu jaunatni 5 km distancei, tomēr maratona distancē skrējēju aizvien bija salīdzinoši maz un rezultāti nespēja pārspēt pirmo gadu sniegumu.

### Sertificētā trase un jauni organizatori

2007. gadā Rīgas maratons tika pie otrās elpas. Pēc 16 gadu darba maratona sākotnējais organizators Jānis Karavaičiks organizēšanu uzticēja Aigaram Nordam, kurš bija ambīciju pilns Rīgu pārvērst par skriešanas megapoli ar vērienīgu pilsētas maratonu.

Rīgas Dome maratona organizēšanu uzticēja *NECom* jeb *Nords Event Communications*, un jaunie organizatori jau pirmajā gadā panāca vērienīgu pasākuma izaugsmi. Ar titulsponsora Nordea palīdzību un saukli "Šoreiz pa īstam!" trase pirmo reizi tika oficiāli sertificēta saskaņā ar Starptautiskās maratonu asociācijas (*Association of International Marathons and Distance Races,* AIMS) standartiem, maratons iekļāvās starptautiskajā kalendārā, ierasto maratona un 5 km satelītdistanci papildināja jaunums — pusmaratons, bet kenijietis Džonstons Čangvoni pārspēja 1991. gadā uzstādīto Rīgas maratona rekordu.

Jauno organizatoru paspārnē maratons kļuva par vienu no straujāk augošajiem un prestižākajiem skriešanas svētkiem Ziemeļeiropā — no 1300 dalībniekiem 2007. gadā līdz *Gold Label* zelta statusam un vairāk nekā 38 tūkstošiem dalībnieku no 82 pasaules valstīm 2019. gadā.

### Globālās pandēmijas laiks

Maratona ilggadējais partneris *Rimi* titulsponsora pienākumus uzņēmas 2019. gadā, sniedzot atbalstu Covid-19 pandēmijas laikā izveidotajā Virtuālajā Skriešanas klubā, kas pasākuma auditoriju aktīvu uzturēja pandēmijas laikā.

2020. gadā Ministru kabinets koronavīrusa pandēmijas dēļ atcēla sacensību klātienes norisi dienu pirms maratona nedēļas nogales, kas lika pārcelt maratona darbību virtuālā režīmā.

Pandēmijas dēļ 2021. gada sacensības tika pārceltas no 16. maija uz 29. augustu.

### Pasaules skriešanas galvaspilsēta 2023 - Rīga

Bet organizatori jaunu virsotni sasniedza pēc koronavīrusa pandēmijas beigām, sīvā konkurencē izcīnot tiesības Rīgā rīkot pirmo Pasaules čempionātu skriešanā (*World Athletics Road Running Championships Riga 23*) 2023. gada 30. septembrī — 1. oktobrī.

2023. gada Rimi Rīgas maratons, bija Pasaules čempionāta ģenerālmēģinājums, skrējējiem dodot iespēju izmēģināt Pasaules čempionāta trases. 

>  Gribu apsveikt Rīgu ar vēsturisku iespēju uzņemt Pasaules čempionātu skriešanā pie sevis, un tādējādi iezīmēt Rīgu kā 2023. gada pasaules skriešanas galvaspilsētu.
> 
> 
>  — Sebastjans Ko, *Pasaules vieglatlētikas savienības prezidents*
> 
> 

Pētījumā, kurā analizēta Baltijas nozīmīgāko skriešanas notikumu – Rimi Rīgas maratona un Pasaules čempionāta skriešanā Rīgā – ietekme uz Latvijas ekonomiku, noskaidrots, ka abi sporta dižpasākumi 2023. gadā radījuši 11 803 000 eiro lielu ekonomisko aktivitāti

Abi nozīmīgie skriešanas notikumi – Rimi Rīgas maratons un Pasaules skriešanas čempionāts, pirmoreiz kopš pandēmijas Latvijas galvaspilsētā kopā pulcēja rekordskaitu jeb 38 660 skrējēju no vairāk nekā 100 valstīm.

Uzvarētāji
----------

Skrējēji gatavojas Rimi Rīgas maratonam startam 11. novembra krastmalā, 2019. gads
### Maratons (42,195 km)

        Trases rekords

| Gads | Vārds | Nacionalitāte | Laiks | Vārds | Nacionalitāte | Laiks |
| --- | --- | --- | --- | --- | --- | --- |
| Vīrieši | Sievietes |
| 1991 | Vladimirs Kalenkovičs | Karogs: Padomju Savienība PSRS | 2:28:27 | Alla Dudajeva | Karogs: Padomju Savienība PSRS | 2:43:53 |
| 1992 | Gusmans Abduļins | Karogs: Kazahstāna Kazahstāna | 2:21:29 | Olga Judenkova | Karogs: Baltkrievija Baltkrievija | 2:47:28 |
| 1993 | Aleksandrs Prokopčuks | Karogs: Latvija Latvija | 2:26:41 | Svetlana Šepeleva-Tkači | Karogs: Moldova Moldova | 2:55:07 |
| 1994 | Normunds Ivzāns | Karogs: Latvija Latvija | 2:43:09 | Laila Ceika | Karogs: Latvija Latvija | 3:19:56 |
| 1995 | Ziedonis Zaļkalns | Karogs: Latvija Latvija | 2:32:44 | Gaļina Bernarde | Karogs: Igaunija Igaunija | 3:02:11 |
| 1996 | Aleksandrs Prokopčuks | Karogs: Latvija Latvija | 2:31:46 | Inita Drēziņa | Karogs: Latvija Latvija | 3:30:42 |
| 1997 | Normunds Fedotovskis | Karogs: Latvija Latvija | 2:33:05 | Kaja Mulla | Karogs: Igaunija Igaunija | 3:12:26 |
| 1998 | Ziedonis Zaļkalns | Karogs: Latvija Latvija | 2:33:41 | Laila Ceika | Karogs: Latvija Latvija | 3:27:49 |
| 1999 | Arūns Balčuns | Karogs: Lietuva Lietuva | 2:37:10 | Laila Ceika | Karogs: Latvija Latvija | 3:37:21 |
| 2000 | Ziedonis Zaļkalns | Karogs: Latvija Latvija | 2:30:59 | Aušra Kavalauskiene | Karogs: Lietuva Lietuva | 3:12:11 |
| 2001 | Ziedonis Zaļkalns | Karogs: Latvija Latvija | 2:27:25 | Laila Ceika | Karogs: Latvija Latvija | 3:11:45 |
| 2002 | Arūns Balčuns | Karogs: Lietuva Lietuva | 2:31:25 | Anita Liepiņa | Karogs: Latvija Latvija | 3:12:16 |
| 2003 | Arūns Balčuns | Karogs: Lietuva Lietuva | 2:28:07 | Aušra Kavalauskiene | Karogs: Lietuva Lietuva | 3:05:26 |
| 2004 | Dmitrijs Sļesarenoks | Karogs: Latvija Latvija | 2:27:09 | Modesta Drungiliene | Karogs: Lietuva Lietuva | 2:58:29 |
| 2005 | Vjačeslavs Bambāns | Karogs: Latvija Latvija | 2:45:58 | Kaja Mulla | Karogs: Igaunija Igaunija | 3:11:09 |
| 2006 | Jurijs Vinogradovs | Karogs: Krievija Krievija | 2:41:57 | Laura Zariņa | Karogs: Latvija Latvija | 3:04:31 |
| 2007 | Džonstons Kipkorirs Čangvonijs | Karogs: Kenija Kenija | 2:18:30 | Ludmila Rodina | Karogs: Krievija Krievija | 2:50:07 |
| 2008 | Samijs Kibets Rotičs | Karogs: Kenija Kenija | 2:16:42 | Kaja Valsa | Karogs: Igaunija Igaunija | 3:13:54 |
| 2009 | Oļegs Gurs | Karogs: Baltkrievija Baltkrievija | 2:18:35 | Katsjarina Dzjamidava | Karogs: Baltkrievija Baltkrievija | 2:47:30 |
| 2010 | Slimani Benazuzs | Karogs: Maroka Maroka | 2:17:33 | Marina Damanševica | Karogs: Baltkrievija Baltkrievija | 2:38:16 |
| 2011 | Džuliuss Kuto | Karogs: Kenija Kenija | 2:15:48 | Desta Girma Tadese | Karogs: Etiopija Etiopija | 2:37:14 |
| 2012 | Tituss Kipkorirs Kurgats | Karogs: Kenija Kenija | 2:16:53 | Iraida Aleksandrova | Karogs: Krievija Krievija | 2:37:37 |
| 2013 | Dankans Koečs | Karogs: Kenija Kenija | 2:15:34 | Aberaša Nesga Bedasa | Karogs: Etiopija Etiopija | 2:40:30 |
| 2014 | Ju Čiba | Karogs: Japāna Japāna | 2:13:44 | Tigista Tešome Ajanu | Karogs: Etiopija Etiopija | 2:36:51 |
| 2015 | Haile Bekuma | Karogs: Etiopija Etiopija | 2:12:28 | Esetu Mesereta | Karogs: Etiopija Etiopija | 2:37:03 |
| 2016 | Domeniks Kangors | Karogs: Kenija Kenija | 2:11:45 | Šitaje Gemeču | Karogs: Etiopija Etiopija | 2:38:40 |
| 2017 | Džozefs Munivoki | Karogs: Kenija Kenija | 2:12:14 | Bakeleha Bedada | Karogs: Etiopija Etiopija | 2:31:22 |
| 2018 | Tsedats Ajana | Karogs: Etiopija Etiopija | 2:11:00 | Džordžīna Rono | Karogs: Kenija Kenija | 2:28:22 |
| 2019 | Andualems Šiferavs | Karogs: Etiopija Etiopija | **2:08:51** | Birke Debele | Karogs: Etiopija Etiopija | **2:26:18** |
| 2020 | *Globālās pandēmijas dēļ maratons notika virtuāli. Rezultātu apšaubāmās leģitimitātes dēļ rezultāti netiek salīdzināti ar iepriekšējiem gadiem.* |
| 2021 | Kristaps Bērziņš | Karogs: Latvija Latvija | 2:38:36 | Amanda Krūmiņa | Karogs: Latvija Latvija | 3:07:17 |
| 2022 | Deribe Robi | Karogs: Etiopija Etiopija | 2:12:07 | Aberu Mekuria Zenebe | Karogs: Etiopija Etiopija | 2:30:53 |
| 2023 | Aleksandrs Rascevskis | Karogs: Latvija Latvija | 2:25:42 | Amanda Krūmiņa | Karogs: Latvija Latvija | 2:49:59 |

### Pusmaratons (21,095 km)

Atbalstot maratona dalībniekus ar dziesmu, pie Brīvības pieminekļa dzied koris
        Trases rekords

| Gads | Vārds | Nacionalitāte | Laiks | Vārds | Nacionalitāte | Laiks |
| --- | --- | --- | --- | --- | --- | --- |
| Vīriešu | Sieviešu |
| 2006 | Viktors Sļesarenoks | Karogs: Latvija Latvija | 1:15:20 | Anita Liepiņa | Karogs: Latvija Latvija | 1:33:43 |
| 2007 | Daiņus Saucikovs | Karogs: Lietuva Lietuva | 1:09:17 | Ilona Marhele | Karogs: Latvija Latvija | 1:22:21 |
| 2008 | Pāvels Loskutovs | Karogs: Igaunija Igaunija | 1:05:52 | Helēna Dekere | Karogs: Apvienotā Karaliste Apvienotā Karaliste | 1:20:00 |
| 2009 | Džoels Komens | Karogs: Kenija Kenija | 1:06:49 | Daniela Fetcere | Karogs: Latvija Latvija | 1:23:05 |
| 2010 | Valērijs Žolnerovičs | Karogs: Latvija Latvija | 1:05:40 | Irēna Čepkirui | Karogs: Kenija Kenija | 1:14:04 |
| 2011 | Sergejs Lūkins | Karogs: Krievija Krievija | 1:06:28 | Ļubova Morgunova | Karogs: Krievija Krievija | 1:15:01 |
| 2012 | Valērijs Žolnerovičs | Karogs: Latvija Latvija | 1:06:04 | Jeļena Prokopčuka | Karogs: Latvija Latvija | 1:10:27 |
| 2013 | Jānis Girgensons | Karogs: Latvija Latvija | 1:07:24 | Jeļena Prokopčuka | Karogs: Latvija Latvija | 1:14:39 |
| 2014 | Ibrahim Mukunga | Karogs: Kenija Kenija | 1:05:56 | Jeļena Prokopčuka | Karogs: Latvija Latvija | 1:14:52 |
| 2015 | Jānis Girgensons | Karogs: Latvija Latvija | 1:06:20 | Jeļena Prokopčuka | Karogs: Latvija Latvija | 1:13:24 |
| 2016 | Ibrahims Mukunga | Karogs: Kenija Kenija | 1:05:26 | Jeļena Prokopčuka | Karogs: Latvija Latvija | 1:16:06 |
| 2017 | Roberts Kimaru Maguts | Karogs: Kenija Kenija | 1:05:04 | Inga Zālīte | Karogs: Latvija Latvija | 1:23:45 |
| 2018 | Aleksandrs Matvičuks | Karogs: Ukraina Ukraina | 1:05:14 | Milda Vilčinskaite | Karogs: Lietuva Lietuva | 1:14:38 |
| 2019 | Jānis Višķers | Karogs: Latvija Latvija | 1:05:59 | Bītija Deiča | Karogs: Izraēla Izraēla | 1:17:34 |
| 2020 | *Globālās pandēmijas dēļ maratons notika virtuāli. Rezultātu apšaubāmās leģitimitātes dēļ rezultāti netiek salīdzināti ar iepriekšējiem gadiem.* |
| 2021 | Jānis Višķers | Karogs: Latvija Latvija | 1:07:10 | Kadi Koiva | Karogs: Igaunija Igaunija | 1:20:11 |
| 2022 | Sikijass Misganavs | Karogs: Etiopija Etiopija | **1:00:30** | Beatrise Mutai | Karogs: Kenija Kenija | **1:09:12** |
| 2023 | Dmitrijs Serjogins | Karogs: Latvija Latvija | 1:05:02 | Ilona Marhele | Karogs: Latvija Latvija | 1:20:56 |

### Uzvaru kopskaits pēc valsts

*Piezīme: Tikai maratona un pusmaratona distanču statistika*

| Valsts | Kopā | Maratons
(vīriešu) | Maratons
(sieviešu) | Pusmaratons
(vīriešu) | Pusmaratons
(sieviešu) |
| --- | --- | --- | --- | --- | --- |
| Karogs: Latvija Latvija | 39 | 12 | 9 | 8 | 10 |
| Karogs: Kenija Kenija | 15 | 7 | 1 | 4 | 2 |
| Karogs: Etiopija Etiopija | 13 | 4 | 8 | 1 | 0 |
| Karogs: Lietuva Lietuva | 8 | 3 | 3 | 1 | 1 |
| Karogs: Baltkrievija Baltkrievija | 6 | 2 | 4 | 0 | 0 |
| Karogs: Igaunija Igaunija | 5 | 0 | 4 | 1 | 1 |
| Karogs: Krievija Krievija | 5 | 1 | 2 | 1 | 1 |
| Karogs: Maroka Maroka | 1 | 1 | 0 | 0 | 0 |
| Karogs: Kazahstāna Kazahstāna | 1 | 1 | 0 | 0 | 0 |
| Karogs: Japāna Japāna | 1 | 1 | 0 | 0 | 0 |
| Karogs: Moldova Moldova | 1 | 0 | 1 | 0 | 0 |
| Karogs: Ukraina Ukraina | 1 | 0 | 0 | 1 | 0 |
| Karogs: Apvienotā Karaliste Apvienotā Karaliste | 1 | 0 | 0 | 0 | 1 |
| Karogs: Izraēla Izraēla | 1 | 0 | 0 | 0 | 1 |

Pieckārtēja Rīgas pusmaratona uzvarētāja Jeļena Prokopčuka, skrienot Ņujorkas maratonā, 2015.
### Vairākkārtējas uzvaras

*Piezīme: Tikai maratona un pusmaratona distanču statistika*

| Sportists | Valsts | Uzvaras | Gadi | Distance |
| --- | --- | --- | --- | --- |
| Jeļena Prokopčuka | Karogs: Latvija Latvija | 5 | 2012, 2013, 2014, 2015, 2016 | Pusmaratons |
| Laila Ceika | Karogs: Latvija Latvija | 4 | 1994, 1998, 1999, 2001 | Maratons |
| Ziedonis Zaļkalns | Karogs: Latvija Latvija | 4 | 1995, 1998, 2000, 2001 | Maratons |
| Arūns Balčuns | Karogs: Lietuva Lietuva | 3 | 1999, 2000, 2003 | Maratons |
| Aleksandrs Prokopčuks | Karogs: Latvija Latvija | 2 | 1993, 1996 | Maratons |
| Aušra Kavalauskiene | Karogs: Lietuva Lietuva | 2 | 2000, 2003 | Maratons |
| Valērijs Žolnerovičs | Karogs: Latvija Latvija | 2 | 2010, 2012 | Pusmaratons |
| Jānis Girgensons | Karogs: Latvija Latvija | 2 | 2013, 2015 | Pusmaratons |
| Jānis Višķers | Karogs: Latvija Latvija | 2 | 2019, 2021 | Pusmaratons |

Trases
------

Rimi Rīgas maratona 2023. gada, 42,195km trases karte ar augstuma izmaiņām.
Bez 42,195 kilometru garās maratona trases, iespējams skriet arī pusmaratona (21,095 km), 10 kilometru, 5 kilometru, jūdzes, kā arī īsākās bērnu dienas distancēs.

Mūsdienās, trases tiek veidotas viena apļa ietveros, kad trases sākums ir vienviet ar finišu. Maratona starta un finiša līnija ir noteikta 11. novembra krastmalā blakus Rīgas pilij.

Maratona trase šķērso Daugavu pa Vanšu, Akmens un Salu tiltu, kā arī ietver posmu, kas ved ap Rīgas vēsturisko centru, UNESCO Pasaules mantojuma sarakstā iekļauto Vecrīgu.

### Agrākās trases

Rīgas maratona skriešanas pirmsākumos, skriešana notika vairāku apļu kārtībā. Agrāk maratons ir norisinājies dažādās trasēs. Visbiežāk maratonam starts tika dots pilsētas centrā, trase vijās uz Mežaparku, apkārt Ķīšezeram - tad pa Mežciemu ar finišu Daugavas stadionā. Pāris reizes maratons norisinājies arī Pārdaugavā ar startu un finišu pie Uzvaras parka. 2006. gadā pirmo reizi maratons finišēja pilsētas centrā — Strēlnieku laukumā. 2007. gadā maratona jaunā trase tika oficiāli sertificēta un atzīta saskaņā ar Starptautiskās maratonu asociācijas (AIMS) standartiem. Nākamā trase tika izveidota un AIMS sertificēta 2011. gadā. Trase vijās pa Rīgas centra ielām, šķērsojot Vanšu tiltu un Dienvidu tiltu, starta un finiša zona atradās 11. novembra krastmalā. Trase ļāva paralēli maratonskrējienam organizēt sacensības arī pusmaratonā.

Maratona oficiālie krekli un medaļas
------------------------------------

Maratona oficiālie krekli sākti veidot kopš 2008. gada, katru gadu maratona oficiālā skriešanas krekla dizaina radīšana tiek uzticēta kādam no Latvijā atpazīstamiem māksliniekiem.

Mākslinieki, kuri ir veidojuši dizainus Rīgas maratona krekliem — Andris Vītoliņš, Ieva Iltnere, Ritums Ivanovs, Elita Patmalniece, Ella Krugļanska, Krišs Salmanis, Ilmārs Blumbergs, Raimonds Staprāns, Anna Heinrihsone, Maija Kurševa, Gustavs Klucis (2018. gada krekla noformējumā tika izmantots G. Kluča mākslas darbs, kas speciāli Latvijas simtgades maratona kreklam iegādāts izsolē 2017. gada 18. novembrī), MARE&ROLS un Jānis Šneiders.

2019. gadā maratona medaļu dizainu veidoja Londonas Dizaina biennāles galvenās balvas "Labākais dizains" saņēmējs Artūrs Analts, maratona 30. jubilejas medaļu dizainu radījis japāņu mākslinieks Džuniči Kavanisi, kurš ir arī Tokijas olimpisko spēļu medaļu autors.

2022. gada Rīgas maratona kreklu un medaļu dizainus veidoja Latvijas Mākslas akadēmijas glezniecības katedras vadītājs, asociētais profesors Kristiāns Brekte. 2023. gadā visi Rīgas maratona distances veikušie dalībnieki saņēma Latvijā zināmākā grafiķa Pauļa Liepas dizainētās medaļas. 

34. Rīgas maratona kreklu un medaļu dizaina autors būs viens no starptautiski visvairāk atzītajiem Latvijas māksliniekiem – Germans Ermičs.

Vēsturiskie nosaukumi
---------------------

Rīgas maratona vērtīgās vēstures laikā, to ir atbalstījuši daudzi dažādi gan Latvijas, gan starptautiski uzņēmumi, kuru nosaukums atspoguļojies maratona nosaukumā. Līdz 2006. gadam maratona nosaukums bija Starptautiskais Rīgas maratons, mainoties organizatoriskajai vadībai, no nosaukuma tika izņemts vārds — "Starptautiskais".

* 1994. — 1996. *Starptautiskais Radio SWH Rīgas maratons*
* 2000. Starptautiskais Rīgas *Samsung* maratons
* 2003. — 2004. *Starptautiskais Rīgas Maxima maratons*
* 2006. *Rīgas Parex maratons*
* 2007. — 2013. *Nordea Rīgas maratons*
* 2014. — 2018. *Lattelecom Rīgas maratons*
* 2019. *Tet Rīgas maratons*
* Kopš 2020. *Rimi Rīgas maratons*

Organizatori
------------

Kopš 2007. gada Rīgas maratonu organizē aģentūra "Nords Event Communications" ("NECom") sadarbībā ar Rīgas domi.

Organizatoru komandas pārziņā 2023. gadā bija ne tikai Rimi Rīgas maratons, bet arī Pasaules čempionāts skriešanā Rīgā 30. septembrī – 1. oktobrī

Piezīmes
--------

1. ↑  Sākotnēji 2020. gada Rīgas maratons tika pārcelts uz 2020.10.11. pirms tas tika atcelts klātienes režīmā un pārcelts uz virtuāla maratona režīmu. Reģistrētājiem dalībniekiem bija iespēja pārcelt savu dalību uz 2021. gada Rīgas maratonu vai arī savu 2020. gada Rīgas maratona dalību atdot citam skrējējam.

Atsauces
--------

1. 1 2  «Gatavojies zelta vērtam maratonam! — Rimi Rīgas maratons». *rimirigamarathon.com* (latviešu). Skatīts: 2022-08-24.
2. ↑  «Jaunumi : Rimi Riga Marathon». *archive.ph*. 2020-12-12. Arhivēts no oriģināla, laiks: 2020-12-12. Skatīts: 2022-08-24.
3. ↑  «Lattelecom Rīgas maratonā tiks noteikti 2017. gada Latvijas čempioni maratonā». *Latvijas Vieglatlētikas savienība*. 2016-12-12. Skatīts: 2022-08-24.
4. ↑  «Kā vācbaltieša ideja pārauga pirmajā Rīgas maratonā». *www.lsm.lv* (latviešu). Skatīts: 2022-08-25.
5. ↑  «Rīgas maratons iekļauts starptautiskajā maratonu kalendārā». *delfi.lv* (latviešu). 2007-05-03. Skatīts: 2022-08-25.
6. ↑  «Rimi Rīgas maratons atlikts uz vēlāku laiku». *Dienas Bizness* (latviešu). Skatīts: 2022-08-25.
7. 1 2 3  «Dots starts Rīgas maratonam, kas norisināsies virtuāli». *www.lsm.lv* (latviešu). Skatīts: 2022-08-25.
8. ↑  «2021. gada sezonā Rimi Rīgas maratons piedāvās jaunus virtuālus, hibrīd- un klātienes skriešanas notikumus.». *Latvijas Vieglatlētikas savienība*. 2020-10-12. Skatīts: 2022-08-25.
9. ↑  «Rimi Rīgas maratons un Pasaules čempionāts skriešanā valsts ekonomikai pienesis 12 miljonus eiro». *rimirigamarathon.com* (latviešu). Skatīts: 2024-02-16.
10. ↑  «Izpārdodam maratona mākslas kreklu kolekciju un ziedojam — Rimi Rīgas maratons». *rimirigamarathon.com* (latviešu). Skatīts: 2022. gada 18. septembrī.
11. ↑  «Kristiana Brektes dizaina medaļas un krekli — Rimi Rīgas maratons». *rimirigamarathon.com* (latviešu). Skatīts: 2022-09-29.
12. ↑  «Karstais maratons pāris dienas pēc noziedznieku izlaušanās no Jelgavas cietuma». *www.lsm.lv* (latviešu). Skatīts: 2022-08-25.
13. ↑  Latvijas Vieglatletikas savienība. «Samsung Rīgas maratons», 2000-05-27. Skatīts: 2022-08-25.
14. ↑  «Kādēļ Rīgas maratons stagnēja desmit gadus?». *www.lsm.lv* (latviešu). Skatīts: 2022-08-25.
15. ↑  www.DELFI.lv. «Rīgas Dome aicina ikvienu piedalīties Rīgas maratonā!». *delfi.lv* (latviešu), 2006-05-26. Skatīts: 2022-08-25.
16. ↑  ««Šoreiz pa īstam» – Aigars Nords 2007. gadā atdzīvina Rīgas maratonu». *www.lsm.lv* (latviešu). Skatīts: 2022-08-25.
17. ↑  Latvijas Vieglatlētikas savienība. «Nordea Rīgas maratons», 2014-05-18. Skatīts: 2022-08-25.
18. ↑  Latvijas Vieglatlētikas savienība. «Tet Rīgas maratons», 2019-05-18. Skatīts: 2022-08-25.
19. ↑  «Rimi Rīgas maratons». *www.rimi.lv* (latviešu). Skatīts: 2022-08-25.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Rīgas maratons***.
* Rimi Rīgas maratona oficiālā mājaslapa